BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 18.4.2007 
COM(2007) 183 окончателен  
  
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ , ДО 
СЪВЕТА , ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И 
КОМИТЕТА  НА РЕГИОНИТЕ   
ГЛОБАЛНА  ЕВРОПА :  
ТЯСНО  СЪТРУДНИЧЕСТВО  ЗА ОСИГУРЯВАНЕ  НА ДОСТЪП  ДО ПАЗАРИ  ЗА 
ЕВРОПЕЙСКИТЕ  ИЗНОСИТЕЛИ  
 
{SEC(2007) 452} 
{SEC(2007) 453} 
 
BG 2   BG СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ , ДО 
СЪВЕТА , ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И 
КОМИТЕТА  НА РЕГИОНИТЕ   
ГЛОБАЛНА  ЕВРОПА :  
ТЯСНО  СЪТРУДНИЧЕСТВО  ЗА ОСИГУРЯВАНЕ  НА ДОСТЪП  ДО ПАЗАРИ  ЗА 
ЕВРОПЕЙСКИТЕ  ИЗНОСИТЕЛИ  
 
1. Въведение   
В съвременната  глобална  икономика  европейските  фирми  никога  не са били  по-
зависими  от действителния  достъп  до пазарите  на нашите  търговски  партньори . 
Европейските  компании  правят  капиталоемки  инвестиции  в трети  страни  и създават  
логистични  вериги , които  са както  комплексни , така и глобални . Европейските  
износители  все повече  се стремят  към успех  не само  в големите  икономики  на 
развитите  страни , но и в развиващите  се икономики , като Китай , Индия , Бразилия  и 
Русия .  
Рамката  за Глобална  Европа  от 2006 г.1 доказа , че търговската  политика  може  да има 
решаващ  принос  за растежа  и заетостта  в Европа  чрез осигуряване  на възможности  на 
европейските  фирми  да останат  конкурентоспособни  и да имат  действителен  достъп  до 
експортните  пазари , които  са им необходими . Европа  е готова  да отвори  и собствените  
си пазари  по начин , който  стимулира  конкуренцията  и иновациите , осигурява  достъп  на 
суровини  и привлича  навлизащи  чуждестранни  инвестиции : това е правилният  отговор  
на глобализацията . Едновременно  с това ние можем  и трябва  да очакваме  отворени  
пазари  и справедливи  условия  за търговия  в чужбина . По-конкретно  разрастващите  се 
икономики , които  са се възползвали  от глобалната  система  за търговия  за постигане  на 
високи  темпове  на растеж , сега трябва  да премахнат  своите  бариери  и да отворят  в по-
голяма  степен  своите  пазари . Това  е в техен  интерес , както  и в интерес  на 
разширяването  на глобалната  система  за търговия . В една  силноконкурентна  световна  
икономика  достъпът  до пазарите  ще се отрази  значително  на нашата  икономическа  
сила  като износители . 
Първият  и най-ясен  приоритет  на Европа  за поддържане  на отворени  световни  пазари  е 
чрез нейния  ангажимент  към Световната  търговска  организация  (СТО ), многостранната  
система  за търговия  и преговорите  от кръга  Доха . Нарастващата  глобална  
либерализация  е не само  най-ефективният  способ  за създаване  на отворена  система  за 
търговия , но и единственият  начин , който  действително  работи  еднакво  добре  за 
всички  – и за развиващи  се, и за развити  страни . Въпреки  това, и обновената  политика  
за достъп  до пазарите , която  е насочена  към определени  проблеми  или пазари , е 
съществена  част от по-общата  стратегия  на ЕС. 
                                                 
1 Съобщение  на Комисията  до Съвета , до Европейския  парламент , Европейския  икономически  и 
социален  комитет  и Комитета  на регионите  – „Глобална  Европа : конкурентоспособна  в световен  
мащаб  – Принос  към стратегията  на ЕС за растеж  и заетост  - COM(2006) 567 от 4.10.2006 г. 
 
BG 3   BG Настоящото  съобщение  предлага  тясно  сътрудничество  за осигуряване  на достъп  до 
пазари  между  Комисията , държавите -членки  и бизнеса  на основата  на широки  
обществени  консултации . То формулира  по-ясен , по-ориентиран  към конкретни  
резултати  подход , насочен  към точно  определени  проблеми , които  фирмите  от ЕС 
срещат  на пазарите  на трети  страни . То определя  както  слабостите  на сегашната  
система , така и степента , до която  политиката  на ЕС трябва  да се промени , за да 
отразява  променящата  се световна  икономика .  
То предвижда  по-голяма  децентрализация  на настоящата  система  и по-добро  
използване  на местните  знания  и инициативи  чрез създаване  на установени  по места  
Екипи  на ЕС за достъп  до пазара , съставени  от представители  на Делегациите  на 
Комисията , на посолствата  на държавите -членки  и на бизнес  организации . В него  се 
задава  и въпросът  дали  можем  по-добре  да степенуваме  по приоритетност  използването  
на нашите  възможности , за да гарантираме , че всички  жалби  относно  достъпа  до 
пазарите  се разглеждат  подобаващо , но все пак ЕС фокусира  вниманието  си върху  най-
належащите  проблеми . Съобщението  определя  как можем  да направим  настоящата  
система  по-ефективна  и по-прозрачна  за фирмите  на ЕС.  
Силната  политика  за достъп  до пазари  е ключова  функция  на общата  търговска  
политика  и ключова  област , в която  ЕС може  да предостави  реални  икономически  
облаги  за държавите -членки . Когато  става  въпрос  за предприемане  на действия  срещу  
търговските  бариери , ние трябва  да определим  начините  за подобряване  на 
използването  на съществуващите  инструменти  и – където  е възможно  – да разработим  
нови . Този  документ  разяснява  как можем  да подсилим  тази политика  за в бъдеще .  
2. Достъп  до пазари  в променяща  се глобална  икономика   
Развитие  от 1996 г.  
Стратегията  на ЕС за достъп  до пазари  от 1996 г.2 цели  прилагането  на многостранните  
и двустранните  търговски  споразумения  и да се гарантира , че пазарите  на трети  страни  
са отворени  за износ  от ЕС. Тази  стратегия  целеше  да се осигури  на износителите  
информация  за условията  на достъп  до пазари  и рамка , в която  да се разглеждат  
проблемите  с преодоляване  на бариерите  в търговията  със стоки , услуги , интелектуална  
собственост  и инвестиции .  
Базата  данни  за достъп  до пазари  беше  създадена  като основен  работен  инструмент  на 
тази стратегия . Това  е безплатна  онлайн  услуга  за износители  от ЕС и включва  
информация  за условията  на достъп  до пазари  в около  100 държави  и включващ  
публичен  регистър  с докладвани  към момента  около  500 бариери  за достъп  до пазара , 
съобщени , предимно  от страна  на бизнеса , до Комисията . Информационните  раздели  на 
базата  данни  се използват  доста  добре  и са широко  популярни  сред  потребителите .  
Вследствие  на приоритета , който  ЕС даде  на многостранните  усилия  за намаляване  на 
търговските  бариери , вниманието  на Комисията  до известна  степен  се измества  от 
конкретното  премахване  на бариери . Съществува  сериозна  необходимост  това да се 
коригира  чрез подобрени  консултации  с бизнеса  и с държавите -членки  и чрез по-
                                                 
2 Съобщение  на Комисията  до Съвета , до Европейския  парламент , Европейския  икономически  и 
социален  комитет  и Комитета  на регионите : Глобалното  предизвикателство  на международната  
търговия : Стратегия  на Европейския  съюз  за достъп  до пазари  - COM(96) 53 от 14.2.1996 г. 
 
BG 4   BG целенасочен  подход  за преодоляване  на бариерите  и оптимално  мобилизиране  на 
ресурсите . Недостатъчните  усилия  за подобряване  на координацията  ще направят  
много  по-трудно  определянето , анализирането  и достъпа  до приоритетните  случаи  и 
постигането  на системен  успех  в елиминирането  на бариерите .  
Променящият  се характер  на бариерите  в световната  икономика   
Видът  на бариерите  пред  търговията  в условията  на глобалната  икономика  е променен . 
Докато  някога  достъпът  до пазари  се съсредоточаваше  върху  ограниченията  чрез 
митнически  тарифи , то сега нетарифни  и други  трансгранични  бариери  на пазарите  на 
нашите  търговски  партньори  стават  все по-важни  (виж таблицата  по-долу ). Трябва  да 
бъде  направено  ясно  разграничение  между  неоправданите  и оправдани  бариери  пред  
търговията  и между  юридически  обоснованите  мерки  за изпълнение  на легитимните  
цели  на политиката , като сигурност , защита  на индивида , на здравето  на животни  и 
хора  и на околната  среда . Докато  от една  страна  е необходимо  да се регулира  
търговията , от друга  - това трябва  да се направи  по прозрачен  и лишен  от 
дискриминация  начин , който  не налага  повече  от необходимите  органичения  пред  
търговията  в преследването  на легитимните  цели  на политиката . 
Тези  нови  видове  бариери  са по-усложнени , технически  развити  и изискват  повече  
време  да бъдат  определени , анализирани  и отстранени . В настоящия  момент  възникват  
много  проблеми  с достъпа  до пазари , тъй като съществуващите  правила  не се прилагат  
правилно  или не се привеждат  в действие . Освен  това, налагането  на правилата  на СТО  
не съответства  напълно  на темпа  на нарастване  на обхвата  на бариерите  в световната  
икономика . Въпреки  че Общото  споразумение  за митата  и търговията  (ГАТТ ) и СТО  
имат  забележителни  резултати  в премахването  на тарифните  бариери  в търговията  и са 
навлезли  в области  като определяне  на политика  на санитарните  ограничения  за 
търговията , все още има много  области , в които  правилата  на СТО  трябва  да се 
разработват  и доразвиват , за да се насочи  вниманието  към нетарифните  бариери . В 
добавка , колкото  повече  се обменят  добри  практики  и сближаване  на стандартите  по 
отношение  на околната  среда  и социалната  политика  между  търговските  партньори , 
толкова  по-добре  за бизнеса  в ЕС. 
Търговски  бариери  в съвременната  световна  икономика   
1. Тарифни  бариери . Въпреки  че те са преодолени  чрез поредица  от многостранни  
търговски  преговори , някои  високи  тарифи  все още създават  проблеми  на износителите  
от ЕС. 
2. Утежнени  митнически  процедури  за внос , износ  и транзит , както  и нелоялни  или 
дискриминиращи  данъчни  правила  и практики .  
3. Технически  разпоредби , стандарти  и процедури  за оценка  на съответствие , които  
не са съгласувани  с правилата  на СТО  за Техническите  бариери  пред  търговията  
(Споразумение  ТБТ).  
4. Злоупотреба  със санитарни  и фитосанитарни  мерки , които  не се основават  на 
причини  във връзка  със здравето  и безопасността  в рамките  на съществуващите  
правила  на СТО .  
 
BG 5   BG 5. Ограничения  за достъпа  до суровини , по-специално  рестриктивни  практики  за 
износ , включително  експортни  такси , които  повишават  цените  на продукти  като 
обработени  и необработени  животински  кожи  и важни  стоки  от минерален  и метален  
произход , както  и практики  за двойно  ценообразуване . 
6. Слаба  защита  на правата  на интелектуална  собственост , включително  и 
географски  означения , и липсата  на правилно  прилагане  и изпълнение .  
7. Бариери  пред  търговията  с услуги  и преките  чуждестранни  инвестиции , като 
неоправдани  тавани  за придобиване  на собственост  от чужденци , задължения  в смесени  
предприятия  и неравностойно  отношение .  
8. Рестриктивни  правила  за обществени  поръчки  и практики , които  възпрепятстват  
фирмите  от ЕС да наддават  ефективно  за обществени  договори  в трети  държави .  
9. Неправомерно  и/или несъвместимо  със СТО  използване  на инструменти  за защита  
на търговията  от трети  държави .  
10. Нелоялно  използване  на държавни  помощи  и други  субсидии  от трети  държави  по 
начин , който  създава  бариери  за достъпа  до пазара . 
Подкрепа  на заинтересованите  страни  за промяна   
През  2006 г. Комисията  възложи  оценъчно  изследване3 и предприе  консултации  в 
Интернет  относно  подхода  на Европейския  съюз  към достъпа  до пазари4. 
Консултациите  привлякоха  над 150 отговора  от държави -членки , фирми  от ЕС и от 
други  заинтересовани  страни . Процесът  на проучване  и консултации  доведе  до 
установяването  на следните  ключови  изводи :  
• ЕС трябва  да подобри  набора  си от прилагани  инструменти  на политиката  за 
осигуряване  и запазване  на достъпа  до пазарите , като съчетава  ангажираността  си в 
многостранните  и двустранните  търговски  преговори  със сериозни  действия  за 
гарантиране , че тези споразумения  се прилагат .  
• Докато  стимулирането  на износа  с право  остава  централна  задача  за държавите -
членки  на ЕС, много  европейски  компании  работят  в европейски  и все повече  в 
световен  мащаб . Комисията , държавите -членки  и бизнесът  трябва  да работят  в още 
по-тясно  сътрудничество  за максимизиране  на нашия  потенциал  за преодоляване  и 
предотвратяване  на бариерите  както  в Брюксел , така и в трети  страни .  
• ЕС трябва  да определя  по-добре  приоритетните  си действия  срещу  бариерите , за 
постигане  на максимални  икономически  резултати  за ЕС.  
• Работата  на ЕС по отношение  на бизнеса  трябва  да бъде  по-ефективна  и прозрачна . 
Малките  и средните  предприятия  (МСП ) са все по-активни  на експортните  пазари  и 
често  се сблъскват  с най-сериозни  предизвикателства  във връзка  с търговските  
                                                 
3 Този  доклад  може  да бъде  изтеглен  на:  
http://trade.ec.europa.eu/doclib/docs/ 2006/november/tradoc_130518.2.pdf. 
4 Този  доклад  може  да бъде  изтеглен  на: 
http://ec.europa.eu/trad e/issues/sectoral/mk_ access/cs101106_en.htm 
 
BG 6   BG бариери . Проблемите  на МСП  с достъпа  до пазари  трябва  да се отчитат  с голямо  
внимание  при практическото  приложение  на стратегията . През  ноември  2005 г. 
Комисията  одобри  Съобщение5, което  съдържа  специална  препоръка  относно  
потребностите  на МСП  в тази област . Комисията  може  още повече  да подобри  
своята  база данни  за достъп  до пазари , за да я направи  по-лесна  и удобна  за 
ползване .  
Резултатите  от нашето  проучване  и консултациите  показват , че достъпът  до пазари  се 
оказва  област , която  заслужава  по-сериозни  действия  на ниво  ЕС. Бизнесът  в ЕС 
изисква  подход , ориентиран  към по-голяма  резултатност  при преодоляване  на 
конкретните  проблеми , с които  фирмите  се сблъскват  в процеса  на достъп  до пазари  в 
трети  страни , с темпове  и ефективност , отразяващи  съвременните  реалности  в 
търговията . Държавите -членки  постоянно  изразяват  своето  виждане , че е необходима  
по-ефективна  и настоятелна  политика  на ЕС.  
3. Предложения  за по-тясно  сътрудничество  за осигуряване  на достъп  
до пазари  
Причините  да се обърне  внимание  към достъпа  до пазари  са толкова  валидни  днес , 
колкото  са били  и през 1996 г., ако не и повече . Нашата  задача  е да подсилим  и да 
приспособим  съществуващата  рамка  на политиката  за достъп  до пазара  и да 
усъвършенстваме  конкретните  инструменти , които  са част от тази рамка . 
3.1. Правилната  комбинация  от политически  инструменти   
Системата  на СТО  и многостранното  сътрудничество  остават  единственият  най-важен  
механизъм  за осигуряване  и гарантиране  на достъп  до пазари  в глобалната  търговска  
система , въпреки  че други  организации , като Световната  митническа  организация , 
също  играят  важна  роля . Но ние не можем  да разчитаме  само  на един  начин  или 
механизъм , за да се справим  с търговските  бариери . Необходимо  е да използваме  
многостранни  и двустранни , както  и формални  и неформални  инструменти . 
В рамката  на СТО  успешното  завършване  на търговските  преговори  от амбициозния  
кръг  Доха  е приоритет  за ЕС. Възможностите  за използване  на преговорите  за 
присъединяване  за осигуряването  на по-голям  достъп  до пазара  намаляват , тъй като 
някои  от най-важните  търгуващи  държави , като Китай , вече се присъединиха  към СТО , 
а други , като Русия , навлизат  в заключителната  фаза  на преговорите . Многостранната  
дейност  ще се допълни  от започването  на преговори  за ново  поколение  двустранни  
Споразумения  за свободна  търговия , които  да преминат  извън  рамките  на сегашните  
правила  на СТО , с държави  и региони , като АСЕАН , Корея , Индия , Андските  и 
Централноамериканските  държави , както  и от стремежа  към продължаване  на 
преговорите  с търговския  блок  Меркосур  и със Съвета  за сътрудничество  на държавите  
от Персийския  залив , и от сключването  на секторни  споразумения .  
Трябва  също  да се стремим  да засилим  нашата  позиция  в международните  органи  за 
нормативно  регулиране  като Международната  организация  по стандартизация  (ISO). 
Това  ще ни даде  възможност  по-добре  да въздействаме  на международното  
                                                 
5 Съобщение  на Комисията  “ Изпълнение  на Лисабонската  програма  на Общността  – Съвременна  
политика  за МСП  за растеж  и заетост  ” - COM(2005) 551 от 10.11.2005 г. 
 
BG 7   BG сътрудничество  в регулаторната  област , например  чрез насърчаване  на използването  на 
доброволни  международни  стандарти , изготвени  от международните  органи  за 
стандартизация . Освен  това споразуменията  за свободна  търговия  от ново  поколение  
трябва  да включват  компонент  за сближаване  на регулаторните  политики . ЕС трябва  
също  така да подпомага  активното  участие  на развиващите  се страни  в подобен  диалог  
относно  регулаторната  дейност .  
Все пак договарянето  на правилата  е само  началото  на процеса . Трябва  да се обръща  
подчертано  внимание  на прилагането  им и на гарантирането , че трети  страни  
изпълняват  своите  задължения  по двустранните  и многостранните  споразумения . За да 
става  това по-лесно , е необходимо  активно  да се упражняват  правата  по 
споразумението  на СТО  за уреждане  на спорове . Трябва  да се използват  многостранни  
и двустранни  преговори  за постигане  на гъвкавост  за избягване  на спорове  и за 
създаване  на механизми  за разрешаването  им на базата  на медиаторството , за да се 
обърне  внимание  на проблемите  с партниращите  държави . Трябва  да насърчим  и по-
активното  използване  от страна  на другите , както  прави  ЕС, на процедурите  за 
уведомяване  по Споразумението  за техническите  бариери  пред  търговията  с цел 
преодоляване  на търговските  ограничения . Освен  това е необходимо  да внесем  
изменения  в Регламента  за търговските  бариери  с включване  на възможност  за жалби  
срещу  нарушения  в двустранните  договори , по които  ние сме страна . ЕС може  също  да 
продължи  да развива  сътрудничеството  си с трети  държави  по отношение  на бариери , 
които  засягат  всички . Например  ЕС трябва  да включи  подобни  дискусии  в 
съществуващи  стратегически  партньорски  отношения  с разрастващи  се ключови  пазари  
и с пазари  в развити  държави : ние вече работим  в тясно  сътрудничество  със САЩ  във 
връзка  с проблемите  на достъпа  до пазари . 
Липсата  на ефективни  закони  за конкуренцията  също  може  да ограничи  достъпа  до 
пазара . Необходимо  е да продължим  да полагаме  усилия  за насърчаване  на 
въвеждането  на подходящи  правила  за конкуренция  в трети  страни .  
Практическото  приложение  на правилата  за достъп  до пазара  също  зависи  от 
съществуването  на ефективна  техническа  и административна  система . Много  предимно  
развиващи  се страни  нямат  достатъчно  капацитет  на администрацията , пособия  за 
обучение  или техническо  оборудване . Съдействието  в областта  на търговията  може  да 
спомогне  за намаляване  на тези ограничения . Комисията  и ЕС като цяло  се ангажира  да 
увеличи  помощта  по търговските  въпроси  като част от цялостната  й стратегия  за 
подпомагане  на търговията6. 
И накрая , политическите  контакти  и търговската  дипломация  ще играят  все по-голяма  
роля  в обединените  усилия  на Комисията , на държавите -членки  и на бизнеса  за 
ефективно  решаване  на проблемите  с бариерите  и ще добавят  други , предимно  средно - 
до дългосрочни  политически  инструменти .  
3.2. Нови  отношения  с държавите -членки  и с бизнеса   
Ролята  на Комисията  в центъра  на общата  търговска  политика  е жизненоважна . Но е 
ясно , че за да бъде  тя по-ефективна , Комисията  трябва  да установи  нови  партньорски  
                                                 
6 Съобщение  на Комисията  до Съвета  и до Европейския  парламент : Към стратегия  на ЕС за 
подпомагане  на търговията  – принос  на Комисията  - COM(2007) 163 от 4.4.2004 г. 
 
BG 8   BG отношения  както  с държавите -членки , които  имат  своите  компетенции  в тази област , 
така и с европейския  бизнес .  
Комисията , държавите -членки  и бизнесът  трябва  да наложат  по-добри  методи  на 
работа . Това  предполага  много  по-системни  контакти  и сътрудничество  на всички  
равнища , както  в рамките  на ЕС, така и с трети  държави . Необходимо  е Комисията , 
държавите -членки  и бизнесът  заедно  да работят  по-добре , за да определят  приоритетни  
мерки  за премахване  на бариерите , както  и за свързване  на базите  данни  и създаване  на 
мрежа  от специалисти  в областта  на достъпа  до пазара .  
Това  е особено  важно  на местна  почва  за пазари  в ключови  трети  страни , където  нещата  
се познават  най-добре . Делегациите  на Комисията , посолствата  на държавите -членки  и 
европейските  фирми , работещи  на чуждестранни  пазари , са запознати  с местните  
административни  структури  и процеси  и обикновено  са в състояние  най-добре  да 
предложат  първоначален  преглед  на проблемите  с достъпа  до пазари , да установят  
случаите , които  изискват  координирани  действия  със специалисти  в области , като 
интелектуалната  собственост , техническите  бариери  пред  търговията  (ТБТ) и 
санитарната /фитосанитарната  защита  (ФСЗ ) в Брюксел , както  и да осъществяват  
последващ  контрол  на място . На практика  вече се прави  много  за мобилизиране  на 
ресурсите  и контактите  в трети  страни . Въпреки  това по-системните  контакти  и 
координацията  биха  подобрили  събирането  на информация  и биха  направили  възможно  
определянето  и реагирането  на съответни  законодателни  предложения , преди  те да 
бъдат  приети , както  и използването  на местните  знания  и потенциал  за прилагане  на 
дипломатически  натиск  за бързо  и ефективно  преодоляване  на бариерите  за достъп  до 
пазара .  
Комисията  предлага  създаването  на Екипи  за достъп  до пазари  за пазари  в трети  
страни , които  да включват  Комисията , на държавите -членки , частния  сектор  (например  
Европейската  Търговска  камара ), както  и, при необходимост , други  заинтересовани  
страни . В краткосрочен  план  ще се състави  списък  от пилотни  държави  за създаване  на 
по-стабилни  нетуърк  системи  и Екипи  за достъп  до пазари . 
Комисията  смята  също , че Консултативният  комитет  за достъп  до пазари , съставен  от 
представители  на държавите -членки  и председателстван  от Комисията , трябва  да 
обръща  по-голямо  внимание  на въпросите  на достъпа  до пазари7 в техническо  
отношение , включително  чрез разглеждане  на по-особените  случаи  и чрез обмен  на 
най-добри  практики . Той трябва  също  така по нов начин  да наблегне  върху  
координацията  въз основа  на обратната  връзка  от Екипите  за достъп  до пазари  и да 
работи  в по-тясна  връзка  с Комисията  за регулиране  на търговските  бариери . “Комисия  
133”, консултативната  комисия  по цялостната  търговска  политика , трябва  да 
продължава  да бъде  форум  за дискусии  по най-важните  теми  относно  достъпа  до 
пазари . Но поради  сложността  и разнообразието  на въпросите  за достъпа  до пазари , 
други  специализирани  комисии  също  ще продължат  да поемат  инициативи , когато  е 
подходящо . Комисията  също  ще продължи  редовното  обсъждане  на тези въпроси  с 
Европейския  парламент .  
Ясно  е, че бизнесът  проявява  силно  желание  да участва  по-активно  в премахването  на 
бариерите . Комисията  намира  за полезно  провеждането  на по-редовните  тристранни  
                                                 
7 В рамките  на предвиденото  в Решение  98/552/ЕО на Съвета  от 24 септември  1998 г. 
 
BG 9   BG дискусии  между  Комисията , бизнеса  в ЕС и държавите -членки  и предлага  създаването  
на специален  форум  за редовни  срещи  на държавите -членки /службите  на 
Комисията /бизнеса  в ЕС, евентуално  обвързани  със срещите  на Консултативния  
комитет  за достъп  до пазара .  
Като  всеобщ  принцип  за съвместна  работа , ние трябва  да използваме  по-добре  
съществуващите  механизми  и да изградим  рамка  за редовни  контакти , вместо  да 
създаваме  допълнителни  институции  за сътрудничество  в рамките  на ЕС.  
3.3. Степенуване  на приоритетите  с оглед  на оптималното  използване  на ресурсите   
Съобщенията  за очакваното  увеличаване  на вече съществуващия  значителен  брой  
търговски  бариери , заедно  с нарастващата  сложност  и затруднения  при преодоляването  
им, означава , че е важно  непременно  да насочим  вниманието  си и да действаме  срещу  
бариерите  с най-висок  приоритет .  
Всички  получени  жалби  трябва  да продължат  да бъдат  разглеждани , но според  
обективните  показатели  за приоритетност , обсъждани  с държавите -членки  на ЕС и 
фирмите  в ЕС, включително  малките  и средните  предприятия . Те биха  могли  да 
включват :  
• потенциалните  икономически  ползи  за бизнеса  в ЕС като цяло  в краткосрочен  и 
средносрочен  план ;  
• дали  въпросната  бариера  представлява  или не сериозно  нарушение  на двустранни  
или многостранни  споразумения  и  
• вероятността  за решаване  на проблема  в рамките  на разумен  срок .  
Във връзка  с резултатите  от процеса  на установяване  на приоритети , те могат  да бъдат  
определени  по отношение  на:  
• държави  (както  индустриализирани  икономики , така и разрастващи  се икономики , 
но без най-слабо  развитите  страни );  
• сектори  (голям  брой  сектори  са били  посочени  при консултирането  и в рамката  на 
промишлената  политика8); и/или  
• проблемни  категории  – например  нарушенията  на Правата  на интелектуална  
собственост .  
Все пак, определянето  на приоритети  не трябва  да „връзва  ръцете ”, а да спомага  за 
очертаването  на насоки  за по-добро  използване  на ресурсите . 
                                                 
8 Съобщение  на Комисията : „За изпълнение  на Лисабонската  програма  на Общността : 
политическа  рамка  за укрепване  на производството  в ЕС – към по-интегриран  подход  за 
индустриална  политика “ - COM(2005) 474 от 5.10. 2005 г. Технически  осъвременената  версия  от 
4.9.2006 г. може  да бъде  изтеглена  на адрес :  
http://ec.europa.eu/enterprise/enterprise_policy/industry/doc/sec_overview_update06.pdf 
 
BG 10   BG 3.4. За по-ефективна , ефикасна  и прозрачна  услуга ; 
… предотвратяване  на нововъзникващи  бариери ...  
Подходът  за “ранно  предупреждение ”, основан  на превантивни  мерки  и насочен  към 
мониторинг  на разпоредбите  в трети  страни , притежава  предимството  да идентифицира  
възможните  бариери  на най-ранен  етап и да ги преодолява  още при възникването  им, 
както  и да се уведомяват  търговските  ни партньори  за нашата  загриженост  преди  
проектозаконите  или разпоредбите  да станат  окончателни . Комисията  ще насърчава  
другите  уведомяването  да става  съгласно  Споразумението  за техническите  търговски  
бариери  и да повишат  усилията  за събиране  на информация  за предстоящи  закони  в 
трети  държави  чрез местните  Екипи  за достъп  до пазара .  
…усъвършенстване  на процеса , водещ  до премахване  на бариерите ...  
Най-голямото  разминаване  между  очакванията , очертани  през 1996 г., и постигнатите  
резултати  е във времето , което  е било  необходимо  за успешното  премахване  на 
търговските  ограничения , дори  и за най-ясните  случаи  на нарушения  на многостранни  
или двустранни  споразумения . Обратната  информация  от страна  на бизнеса  показва , че 
той се нуждае  от по-бързи , по-адекватни  действия . Комисията  ще подобри  и ще 
организира  по-добре  начина , по който  регистрира , анализира  и обработва  жалбите  по 
отношение  на достъпа  до пазара , както  и начина , по който  предоставя  обратна  
информация  за бизнеса .  
Ние разчитаме , че фирмите  в ЕС ще предоставят  голяма  част от информацията  за 
бариерите , които  засягат  тяхната  търговия  или инвестиции  в трети  страни , и ще 
осигурим  разпространението  на такава  постъпваща  информация  в цялата  Комисия . 
Целта  е в базата  данни  за достъп  до пазара  да се регистрират  всички  получени  жалби  
във връзка  с достъпа  до пазара . Ние ще създадем  линкове  към други  бази  данни  на 
други  места  в ЕС (включително  в държавите -членки  и фирмите , когато  е възможно ), за 
да гарантираме , че всички  регистрирани  бариери  са достъпни  чрез Базата  данни  за 
достъп  до пазари . Отделните  случаи  ще получават  уникален  собствен  номер  за 
улесняване  на проследяването  им в цялата  система  по прозрачен  начин .  
В анализирането  на бариерите  трябва  да се включват  всички  участници , включително  
местните  Екипи  за достъп  до пазара . А бизнесът  в ЕС трябва  редовно  да бъде  
информиран  за извършваната  работа .  
Идентифицирането  и анализирането  на бариерите  е сферата , в която  би могло  да се 
очаква  по-тясното  сътрудничество  с бизнеса  и с държавите -членки  да доведе  в най-
висока  степен  до ефикасност  и прозрачност .  
… и усъвършенстване  на Базата  данни  за достъп  до пазара   
Базата  данни  за достъп  до пазара  на Европейската  комисия  осигурява  бързо  достъпна  и 
надеждна  информация  по отношение  на прилаганите  тарифи , формалностите  и 
изискванията  към документацията  за внос  в трети  страни , като тя включва  и 
информация  за търговски  бариери , които  ограничават  достъпа  до тези пазари . Въпреки  
че потребителите  като цяло  са доволни  от съществуващата  система , е необходимо  да 
бъдат  направени  подобрения .  
 
BG 11   BG Ще се наблегне  повече  на улесненото  ползване  на Базата  данни  за достъп  до пазара  от 
страна  на потребителите  и на нейното  опростяване , което  ще направи  по-лесно  
установяването  и съобщаването  на проблемите . Комисията  ще определи  подобрени  
срокове  за реакция  на онлайн  запитвания  и ще се ангажира  с редовното  актуализиране  
на наличната  информация  в Базата  данни . Настоящият  раздел  “Коментари ” на Базата  
данни  ще бъде  усъвършенстван , за да се насърчи  поставянето  чрез електронна  поща . на 
повече  въпроси  и проблеми  на вниманието  на Комисията . В държавите -членки  с тяхно  
съдействие  ще започне  промоционална  кампания  за широко  популяризиране  на 
услугите  на сътрудничеството  за достъп  до пазари , особено  сред  МСП  чрез бъдещата  
мрежа  в целия  ЕС за подкрепа  на бизнеса  и иновациите  и за насърчаване  на фирмите  в 
ЕС да регистрират  своите  жалби  срещу  бариерите .  
В отговор  на запитвания  от потребители  и за да се откликне  по-добре  на настоящите  
предизвикателства  и потребности  на износителите  от ЕС, с течение  на времето  ще се 
създадат  нови  раздели  на Базата  данни  за достъп  до пазара , за да се подобри  нейният  
обхват  в сферите  на услугите , прилагането  на Правата  на интелектуална  собственост  и 
инвестициите .  
Установените  по места  Екипи  за достъп  до пазари  трябва  да представят  редовни  
доклади  за търговските  бариери  в страната , в която  се намират , което  ще позволи  да се 
актуализира  и обогати  предоставената  информация  в Базата  данни  за достъп  до пазари .  
Комисията  ще обмисли  и начини  за създаване  на връзка  между  Базата  данни  за достъп  
до пазара  и Информационното  бюро  за износители  от развиващи  се страни . 
Предоставянето  на достъп  до тази информация  на износители  от развиващи  се страни  
ще увеличи  техните  възможности  за износ  в други  развиващи  се страни  – полезна  
подкрепа  за търговията  между  отделните  южни  страни  в частност . 
4. Заключение   
Тясното  сътрудничество  за осигуряване  на достъп  до пазари  е изключително  важен  
елемент  на стратегията  “Глобална  Европа ” и има значителен  принос  към програмата  от 
Лисабон  за растеж  и заетост . Европейските  фирми  – от мощни  световни  компании  до 
новосъздадени  МСП  – се борят  за успех  на световните  пазари . Силната  политика  за 
достъп  до пазари  е ключова  функция  на общата  търговска  политика  и централна  
област , в която  ЕС може  да предостави  действителни  икономически  ползи  за своите  
държави -членки  и за европейските  граждани  и фирми . Политиката  на ЕС от 1996 г. 
трябва  да бъде  заздравена  и да се адаптира  към променящата  се световна  икономика , в 
която  се променят  както  пазарите , до които  търсим  достъп , така и бариерите , които  
пречат  на този достъп .  
Затова  Комисията  предлага : 
• Засилване  на ангажимента  за използване  на многостранни  институции  като СТО  и на 
двустранни  канали  като новото  поколение  Споразумения  за свободна  търговия , за 
насърчаване  на постепенната  - и постижима  - либерализация , на отварянето  на 
пазарите  и сближаването  на стандартите  и нормите  между  ЕС и неговите  търговски  
партньори .  
• Установяване  на по-здрави  връзки  между  Комисията , държавите -членки  и бизнеса  в 
ЕС за осъществяване  на директна  подкрепа  за икономическите  субекти  при 
 
BG 12   BG преодоляването  на конкретните  трудности , които  те срещат  в достъпа  до пазарите  на 
трети  държави , по начин  и в срок , който  отговаря  на реалностите  в бизнеса .  
• Децентрализация  на сега действащата  система  и насърчаване  на местните  
инициативи  в трети  страни  чрез създаване  на установени  по места  Екипи  на ЕС за 
достъп  до пазари , в чието  изграждане  да бъдат  привлечени  делегации  на Комисията , 
посолства  на държавите -членки  и бизнес  организации .  
• По-тясно  техническо  сътрудничество  в Брюксел  между  длъжностни  лица  от 
държавите -членки  и Комисията  по въпроси  на достъпа  до пазара  и интензивни  
консултации  с широк  кръг  от представители  на индустрията .  
• Подобрено  определяне  на приоритетите  при избора  на бариери , на които  да се 
обърне  сериозно  внимание , за максимално  използване  на нашите  ресурси  на 
определени  целеви  пазари  (с изключение  на най-слабо  развитите  страни ), ключови  
сектори , и/или в ключови  области , като правата  на интелектуална  собственост .  
• Ревизиране  на Базата  данни  на Европейската  комисия  за достъп  до пазари .  
• По-голяма  ефективност  и прозрачност  при анализиране  от страна  на Комисията  на 
жалбите  за търговски  бариери , включващи  и нова , по-добре  организирана  система  за 
регистриране  на жалбите .  
Успехът  на тази инициатива  ще зависи  от силата  на новото  сътрудничество , което  
можем  да установим , като му отделим  достатъчно  ресурси  и използваме  възможно  най-
добре  средствата , които  съвместно  влагаме  в проекта . Комисията  е решена  да приеме  
това предизвикателство  и приканва  всички  заинтересовани  страни  да дадат  своя принос  
за осъществяване  на това ново  партньорство .